
ЕВРАЗИЯ ЭКОНОМИКАЛЫК КОМИССИЯСЫ
КОЛЛЕГИЯ
ЧЕЧИМ
	2021-жылдын «21» сентябры 
	№ 128
	Москва шаары


Алымсыз соода дүкөндөрүнүн ээлеринин жалпы реестрин 
түзүү жана жүргүзүү тартибин бекитүү жөнүндө
Евразия экономикалык бирлигинин Бажы кодексинин 398-беренесинин 2-пунктуна ылайык Евразия экономикалык комиссиясынын Коллегиясы чечти:
1. Алымсыз соода дүкөндөрүнүн ээлеринин жалпы реестрин түзүү жана жүргүзүүнүн тиркелген тартиби бекитилсин.

2. Алымсыз соода дүкөндөрүнүн ээлеринин жалпы реестрин түзүү максатында Евразия экономикалык бирлигине мүчө мамлекеттердин бажы органдары мүчө мамлекеттердин алымсыз соода дүкөндөрүнүн ээлеринин реестрин 2021-жылдын 31-декабрына чейин Евразия экономикалык комиссиясына жөнөтүүсүн камсыз кылуусун сурансын. 

3. Ушул Чечим расмий жарыяланган датадан тартып 30 календардык күн өткөндөн кийин күчүнө кирет.

Евразия экономикалык комиссиясынын 

Коллегиясынын төрагасы                                                    М. Мясникович

БЕКИТИЛДИ
Евразия экономикалык
комиссиясынын Коллегиясынын
2021-жылдын 21-сентябрындагы
№ 128 чечими менен

Алымсыз соода дүкөндөрүнүн ээлеринин жалпы 

реестрин түзүү жана жүргүзүү 

ТАРТИБИ
1. Алымсыз соода дүкөндөрүнүн ээлеринин жалпы реестрин (мындан ары - жалпы реестр) түзүү жана жүргүзүү Евразия экономикалык комиссиясы (мындан ары - Комиссия) тарабынан ишке ашырылган, Бирликке мүчө мамлекеттердин аткаруу бийлигинин ыйгарым укуктуу органдары (мындан ары тиешелүүлүгүнө жараша - ыйгарым укуктуу органдар, мүчө мамлекеттер) менен Комиссиянын ортосундагы маалыматтык өз ара аракеттин негизинде Евразия экономикалык бирлигинин (мындан ары - Бирлик) интеграцияланган маалымат тутумунун каражаттарын колдонуу менен алымсыз соода дүкөндөрүнүн ээлери жөнүндө маалыматты камтыган жалпы маалымат ресурсу болуп саналат. 
2. Жалпы реестрди түзүү жана жүргүзүү мүчө мамлекеттердеги алымсыз соода дүкөндөрүнүн ээлеринин реестрлеринен маалыматтарды алууну, тутумдаштырууну, жаңыртууну жана сактоону камтыйт.

3. Мүчө мамлекеттердин алымсыз соода дүкөндөрүнүн ээлеринин реестрин * .doc же * .xml ( * .xlsx) форматындагы тиркемеге ылайык формада берүү төмөнкү ыйгарым укуктуу органдар тарабынан жүргүзүлөт:

Армения Республикасында - Армения Республикасынын Мамлекеттик кирешелер комитети; 
Беларусь Республикасында - Беларусь Республикасынын Мамлекеттик бажы комитети; 

Казакстан Республикасында - Казакстан Республикасынын Финансы министрлигинин Мамлекеттик кирешелер комитети;
Кыргыз Республикасында - Кыргыз Республикасынын Экономика жана финансы министрлигинин алдындагы Мамлекеттик бажы кызматы;
Россия Федерациясында - Федералдык бажы кызматы

4. Мүчө мамлекеттердин алымсыз соода дүкөндөрүнүн ээлеринин реестрлери аларга өзгөртүүлөрдү киргизген датадан тартып 5 жумушчу күндөн кечиктирилбестен Комиссияга жөнөтүлөт (юридикалык жакты реестрге киргизүү же реестрден чыгаруу, юридикалык жак жөнүндө маалыматты өзгөртүү).

5. Комиссия ушул Тартиптин 4-пунктуна ылайык киргизилген мүчө мамлекеттин алымсыз соода дүкөндөрүнүн ээлеринин реестринин негизинде жалпы реестрди актуалдаштырат жана аны Бирликтин расмий сайтына  мындай реестрди алган датадан тартып 1 иш күндөн кечиктирбестен жайгаштырылышын камсыздайт.

_____________

ТИРКЕМЕ

Алымсыз соода дүкөндөрүнүн ээлеринин жалпы реестрин түзүү жана жүргүзүү тартибине (форма)

Алымсыз соода дүкөндөрүнүн ээлеринин

ЖАЛПЫ РЕЕСТРИ

	Евразия экономикалык бирлигине мүчө мамлекет, бажы органы тарабынан  юридикалык жактын реестрге киргизилгенин ырастоочу  документи берилген
	Юридикалык жактын реестрге киргизилгендигин ырастоочу маалыматтын каттоо номери же документтин номери


	Юридика-лык жактын реестрге киргизилген  датасы


	Алымсыз соода дүкөнүнүн ээсинин толук аты-жөнү 
	Алымсыз соода дүкөнүнүн ээсинин жайгашкан жери, байланыш реквизиттери


	СЭН, ТЭН, БЖН(ЖИН), ЖСН(ЖИН)СЖН


	Алымсыз соода дүкөнүнүн жайгашкан жери
	Алымсыз соода дүкөнүнүн жалпы аянты (м2)
	Алымсыз соода дүкөнү жайгашкан иштөө аймагындагы бажы органы

	1
	2
	3
	4
	5
	6
	7
	8
	9


Эскертүү. 
Ушул  реестрдин 6-графасында төмөнкүлөр көрсөтүлөт:

Армения Республикасы үчүн - салык төлөөчүнүн эсеп номери (СЭН);

Беларусь Республикасы үчүн - төлөөчүнүн эсеп номери (ТЭН);

Казакстан Республикасы үчүн - бизнес идентификациялык номер же жеке идентификациялык номер (БСН же ЖИН);

Кыргыз Республикасы үчүн - салык төлөөчүнүн идентификациялык салык номери же жеке идентификациялык номери (СИН же ЖИН);

Россия Федерациясы үчүн - салык төлөөчүнүн идентификациялык номери (СИН).
